text: হিফজুর রহমান সিওহারভি (১৯০০ - ২ আগস্ট ১৯৬২) একজন ভারতীয় সুন্নি ইসলামী পন্ডিত এবং ভারতীয় স্বাধীনতা আন্দোলনের কর্মী ছিলেন। তিনি ২৫ বছর (১৯২২-১৯৪৭) ব্রিটিশ শাসনের বিরুদ্ধে লড়াই করেছিলেন এবং আট বছর জেলখানায় কাটিয়েছিলেন। একজন রাজনীতিবিদ হিসাবে, তিনি ভারত বিভাগের বিরোধিতা করেছিলেন, এবং ১৯৫২ থেকে ১৯৬২ সাল পর্যন্ত আমরোহা (লোকসভা কেন্দ্র) থেকে ভারতীয় জাতীয় কংগ্রেসের হয়ে ভারতীয় সংসদ সদস্য হিসাবে দায়িত্ব পালন করেছিলেন।
  
  প্রাথমিক ও শিক্ষাজীবন 
  হিফজুর রহমান সিওহারভি ১৯০০ সালে (১৩১৮ হিঃ) ভারতের উত্তর প্রদেশ রাজ্যের বিজনোর জেলার শহর সিওহারের জমিদার পরিবারে জন্মগ্রহণ করেন। তাঁর বাবা হাজী শামসুদ্দিন ভোপাল রাজ্যে এবং তার পরে বিকানের রাজ্যে সহকারী প্রকৌশলী ছিলেন। সেওহরভি প্রথমে স্কুলে এবং পরে মাদরাসা শাহী মুরাদাবাদে ভর্তি হন। তিনি সেওহারের মাদ্রাসায়ে ফয়েজ-এ-আমে তাঁর দারস-ই-নিজামী পাঠ্যক্রমটি সম্পন্ন করেছেন। তিনি সেখানে আবদুল গাফুর সিওহারভি, আহমদ চিশতী এবং সাইয়্যেদ আফতাব আলীর অধীনে পড়াশোনা করেছিলেন। পরে ১৯২২ সালে তিনি দারুল উলূম দেওবন্দে চলে আসেন এবং আনোয়ার শাহ কাশ্মীরির অধীনে হাদিস সমূহে বিশেষ জ্ঞান লাভ করেন এবং ১৯২৩ সালে (১৩৪২ হিজরি) স্নাতক হন।
  
  সাহিত্যে অবদান 
  
  আখলাক আওর ফালসাফায়ে আখলাক
   আজাদী: বুনিয়াদী ইনসানী হক
  বালাগ-ই-মুবীন
  হুকুমাত কা দ্বীনী তাসাউউর
  ফার্দ আওর ইজতিইয়াত
  ইসলাম কা ইকতিসাদী নিজাম
  কাসাস আল কুরআন
   কুরআনী উসূল কে মাআশিয়াত
  রাসূলে কারীম'
   সিরাতে নববী কা জরুরত আওর আহামিয়ত ওয়াক্ত কী কদর ও কীমত''
  
  মৃত্যু 
  তিনি ক্যান্সারে আক্রান্ত হয়ে ১৯৬২ সালের ২রা আগস্ট মারা যান। দারুল উলূম দেওবন্দের অধ্যক্ষ ক্বারী মুহাম্মদ তাইয়েব তাঁর জানাজার নামাজ পড়েছিলেন। ভারতের প্রধানমন্ত্রী জওহরলাল নেহেরু, ভারতীয় সংসদের কয়েকজন অন্যান্য সদস্যের কাছ থেকে। তাঁর জানাজার নামাজে দুই লক্ষ লোকের অংশ গ্রহণ করে। তাঁর কবরটি নয়াদিল্লির মুনহাদিয়ানে অবস্থিত, যেখানে শাহ ওয়ালিউল্লাহ দেহলভীকেও সমাহিত করা হয়েছে। তাঁর স্মরণে জেদ্দায় হিফজুর রহমান একাডেমি প্রতিষ্ঠিত হয়।
  
  আরো দেখুন
  দেওবন্দি ব্যক্তিত্বের তালিকা
  
  তথ্যসূত্র 
  
  বিষয়শ্রেণী:১৯০০-এ জন্ম
  বিষয়শ্রেণী:১৯৬২-এ মৃত্যু
  বিষয়শ্রেণী:ভারতীয় স্বাধীনতা কর্মী
  বিষয়শ্রেণী:ভারতীয় সুন্নি মুসলিম পণ্ডিত
  বিষয়শ্রেণী:দেওবন্দি ব্যক্তি
  বিষয়শ্রেণী:ভারতীয় ইসলাম ধর্মীয় নেতা
  বিষয়শ্রেণী:হানাফি
  বিষয়শ্রেণী:মাতুরিদি
  বিষয়শ্রেণী:উত্তরপ্রদেশের রাজনীতিবিদ
  বিষয়শ্রেণী:দারুল উলুম দেওবন্দের প্রাক্তন শিক্ষার্থী
title: হিফজুর রহমান সিওহারভি